open-index/open-wikipedia-markdown huggingface dataset:
ჩემი მარცხენა ფეხი (ფილმი)

**ჩემი მარცხენა ფეხი** () — 1989 წლის დრამატული ფილმი. გადმოსცემს ცერებრალური დამბლით დაავადებული კრისტი ბრაუნის ისტორიას. კრისტი ბრაუნი, რომელიც მხოლოდ მის მარცხენა ფეხს ამოძრავებდა, გაიზარდა ირლანდიის ღარიბ, მუშათა კლასის ოჯახში და გახდა მწერალი და არტისტი.

## როლებში
*დენიელ დეი-ლუისი — კრისტი ბრაუნი
*ბრენდა ფრიკერი — ბრიჯიტ ბრაუნი
*რეი მაკენელი — პედი ბრაუნი
*ფიონა შოუ — ეილინ კოული
*ჰიუ ო.კონორი — ახალგაზრდა კრისტი ბრაუნი
*კირსტენ შერიდანი — შერონ ბრაუნი

## ჯილდოები
**ოსკარი**
#საუკეთესო მსახიობი კაცი: დენიელ დეი-ლუისი
#საუკეთესო მსახიობი ქალი მეორეხარისხოვან როლში: ბრენდა ფრიკერი

**BAFTA**
#საუკეთესო მსახიობი კაცი: დენიელ დეი-ლუისი
#საუკეთესო მსახიობი კაცი მეორეხარისხოვან როლში: რეი მაკენელი

## რესურსები ინტერნეტში
* 
* 
* 
* 
* 

კატეგორია:1989 წლის ფილმები
კატეგორია:ინგლისურენოვანი ფილმები
კატეგორია:ირლანდიური ფილმები
კატეგორია:ფილმები ინვალიდობის შესახებ
კატეგორია:ავტობიოგრაფიებზე დაფუძნებული ფილმები
კატეგორია:ჯიმ შერიდანის ფილმები
მარი ანტუანეტი (2006 წლის ფილმი)

**მარი ანტუანეტი** () — რეჟისორ სოფია კოპოლას 2006 წლის ისტორიულ-ბიოგრაფიული ფილმი. ფილმი ასახავს საფრანგეთის სკანდალური დედოფლის მარი ანტუანეტის ცხოვრებას საფრანგეთის რევოლუციამდე. ფილმი ანტონია ფრეზერის ბიოგრაფიულ წიგნზეა დაფუძნებული. ფილმის გადაღება კომპანია Sony-მ დააფინანსა 40 მილიონი აშშ დოლარით. ფილმმა კრიტიკოსთა განსხვავებული რეაქციები გამოიწვია. ფილმმა მიიღო ოსკარი საუკეთესო კოსტუმების დიზაინისთვის.

## როლებში
*კირსტენ დანსტი - მარი ანტუანეტი
*ჯეისონ შვარცმანი - ლუი XVI
*ჯუდი დეივისი - გრაფინია დე ნუი

## იხილეთ აგრეთვე
*მარი ანტუანეტი (1938 წლის ფილმი)

## რესურსები ინტერნეტში
* 
* 
* Screencaps

კატეგორია:2006 წლის ფილმები
კატეგორია:ინგლისურენოვანი ბიოგრაფიულ-დრამატული ფილმები
კატეგორია:XXI საუკუნის ამერიკული ფილმები
კატეგორია:სოფია კოპოლას ფილმები
კატეგორია:ბიოგრაფიებზე დაფუძნებული ფილმები
კატეგორია:ამერიკული ბიოგრაფიული დრამატული ფილმები
სხვილოსელნი

**სხვილოსელნი** — ქართლის დიდ ფეოდალთა საგვარეულო X საუკუნეში, სხვილოსის მფლობელები. ქართლის სხვა აზნაურებთან ერთად იბრძოდნენ აფხაზთა (დასავლეთ საქართველო) მეფის გაბატონების წინააღმდეგ აღმოსავლეთ საქართველოში. ამ მიზნით დარჩი და ივანე სხვილოსელნი კახეთის ქორეპისკოპოს კვირიკეს მიემხრნენ აფხაზთა მეფის გიორგი II-ის (922–957) წინააღმდეგ ბრძოლაში. მათი და ქართლ-კახეთის სხვა აზნაურების დახმარებით კვირიკემ კვლავ დაიბრუნა გიორგი II-ის მიერ წართმეული კახეთი. X საუკუნის შემდეგ სხვილოსელთა საგვარეულო წყაროებში აღარ იხსენიება.
## წყარო
*მატიანე ქართლისა, წგნ.: ქართლის ცხოვრება. ს. ყაუხჩიშვილის გამოც.  ტ. 1, თბ., 1955

## ლიტერატურა
კატეგორია:საქართველოს ფეოდალური საგვარეულოები
სავონა

**სავონა** () — ქალაქი და ნავსადგური ჩრდილოეთ იტალიაში. მდებარეობს ლიგურიის ზღვის გენუის ყურის სანაპიროზე, ზღვის დონიდან 4 მ სიმაღლეზე. 2008 წლის მონაცემებით ქალაქში ცხოვრობდა 62,104 ადამიანი. სავოს სახელწოდებით არსებული დასახლება არსებობდა ჯერ კიდევ ბრინჯაოს ხანაში. 639 წელს ქალაქი დაანგრიეს ლანგობარდებმა. XIII საუკუნეში გენუასთან კავშირში მყოფი დამოუკიდებელი კომუნა. 1528 წელს გენუელებმა დაანგრიეს სავონის საზღვაო პორტი და 1543 წლისათვის განაახლეს საქალაქო გამაგრება. ახალმა ციხე-სიმაგრემ დაიკავა ძველი ტაძრის ადგილი; მისი ყველაზე ცნობილი ტუსაღი იყო ჯუზეპე მაძინი. 1809-1812 წლებში ნაპოლეონს სავონაში დატყვევებული ჰყავდა პაპი პიუს VII. სავონა ძლიერ დაიბომბა მეორე მსოფლიო ომის დროს. 

ქალაქის დიდ ნაწილს შენარჩუნებული აქვს თანამედროვე იერი, მხოლოდ ძველ კვარტალებს გააჩნიათ შუა საუკუნეების, რენესანსისა და ბაროკოს სტილის არქიტექტურის ნიშნები. არის ღირსშესანიშნაობები.

## რესურსები ინტერნეტში 
* ოფიციალური საიტი  
 

კატეგორია:იტალიის ქალაქები
ფერეიდუნ-შაჰრი

**ფერეიდუნ-შაჰრი** ან **მარტყოფი** () — ქალაქი ირანში, ისპაჰანის ოსტანის დასავლეთ ნაწილში. ფერეიდუნ-შაჰრის რაიონის ცენტრი. მდებარეობს ზაგროსის ქედთან. ქალაქი არის ეთნიკური ქართველების (ფერეიდნელების) ერთ-ერთი დიდი სამოსახლო ფერეიდანში. მოსახლეობა საუბრობს ქართული ენის ფერეიდნულ კილოზე, ანუ ქართულ-სპარსულ დიალექტზე სპარსულთან ერთად.

## გალერეა 

ფაილი:Georgian alphabet in Fereydunshahr.jpg
ფაილი:F.Tamaris Okro.jpg
ფაილი:F. Mobiluris. Rementi. Jeoseli.jpg

## სქოლიო 
კატეგორია:ირანის ქალაქები
კატეგორია:ფერეიდანი
ჰადსუნი

**ჰადსუნი** () — ქალაქი დანიაში, ჩრდილოეთ იუტლანდიის რეგიონში. 2018 წლის მონაცემებით, ქალაქის მოსახლეობა 5,003 ადამიანს შეადგენს. ქალაქი დაარსდა 1854 წელს.

## რესურსები ინტერნეტში 
*ჰადსუნის საიტი  (დანიურად)
*ტურისტული საიტი  (დანიურად/ინგლისურად)

## სქოლიო 
კატეგორია:დანიის ქალაქები
სტივ ბალმერი

**სტივენ ენტონი „სტივ“ ბალმერი** (; დ. 24 მარტი, 1956) — ამერიკელი ბიზნესმენი, რომელიც იყო Microsoft-ის აღმასრულებელი დირექტორი 2000 წლიდან მოყოლებული 2014 წლამდე, მანამდე სანამ იგი ამ პოსტზე არ შეცვალა სატია ნადელამ.

ბალმერი არის საკალათბურთო კლუბ ლოს-ანჯელეს კლიპერსის მფლობელი, რომელიც 2014 წლის 12 აგვისტოს შეიძინა 2 მილიარდი დოლარის სანაცვლოდ.

2016 წლის მონაცემებით მისმა ქონება შეადგენს დაახლოებით $27.8 მილიარდს, რაც ხდის მას მსოფლიოში 22-ე ყველაზე მდიდარ ადამიანად.

## ბიოგრაფია
ბალმერი დაიბადა დეტროიტში, ბეატრის დვორკინისა და ფრედერიკ ჰენრი ბალმერის ოჯახში. მამამისი იყო შვეიცარიელი ემიგრანტი და მუშაობდა  Ford Motor Company-ის მენეჯერად, ხოლო დედა — ებრაელი, რომელიც ცხოვრობდა ამერიკაში.  1973 წელს ბალმერმა დაამთავრა „Detroit Country Day”-ის სკოლა და განაგრძო თავისი გზა ჰარვარდის უნივერსიტეტისკენ. მან ჩააბარა მათემატიკისა და ეკონომიკის ფაკულტეტზე. სწავლის პერიოდში იგი იყო საფეხბურთო გუნდის მენეჯერი. აგრეთვე მუშაობდა ჰარვარდის ყოველდღიურ გაზეთში. 1977 წელს მან წარჩინებით დაამთავრა ჰარვარდის უნივერსიტეტი და მიიღო ბაკალავრის ხარისხის წოდება.. შემდეგ ჩააბარა სტენფორდის უნივერსიტეტში მაგისტრის ხარისხზე, თუმცა  1980 წელს მიატოვა სწავლა და დაიწყო მუშაობა მაიკროსოფტში.

სტივ ბალმერი შეუერთდა Microsoft-ს 1980 წლის 11 ივნისს, და გახდა კომპანიისს 30-ე თანამშრომელი. ბილ გეიტსმა თავდაპირველად მას შესთავაზა ხელფასის სახით $50,000 და 8%-იანი წილი.

2000 წელს ბალმერი გახდა Microsoft-ის გენერალური დირექტორი. ბალმერი ამ პოსტზე მსახურობდა 14 წლის განმავლობაში. 2014 წელს იგი ამ თანამდებობაზე შეცვალა სატია ნადელამ.

## პირადი ცხოვრება
1990 წელს მან იქორწინა კონი სნაიდერზე, ვისგანაც ეყოლა სამი შვილი.

ბალმერი მეუღლესთან ერთად ცხოვრობს ჰანტს-პოინტში, ვაშინგტონის შტატში.

## რესურსები ინტერნეტში
* ბიოგრაფია
* ყველაზე მდიდარი ადამიანების სია
* აუდიო ინტერვიუ South China Morning Post-თან
* მილიარდერების სია Forbes.com-ზე
* ფორბსის პროფილი

## სქოლიო
კატეგორია:ამერიკელი მილიარდერები
კატეგორია:Microsoft-ის თანამშრომლები
კატეგორია:დაბადებული 24 მარტი
კატეგორია:დაბადებული 1956
კატეგორია:XX საუკუნის ამერიკელი ბიზნესმენები
კატეგორია:ცოცხალი ადამიანები
Microsoft Security Essentials

**Microsoft Security Essentials (MSE)** — ანტივირუსული პროგრამა, რომელიც უზრუნველყოფს დაცვას სხვადასხვა ტიპის ვირუსებისგან.

ის ინსტალირდება და მუშაობს Windows XP-ზე, Windows Vista-ზე და Windows 7-ზე, თუმცა არა Windows 8-ზე, რადგან მას ავტომატურად მოყვება ანტივირუსული პროგრამა. Windows-ის ოპერაციული სისტემების ლიცენზირება საშუალებას აძლევს მომხმარებლებს დააყენონ პროგრამა უფასოდ.

2008 წლის 18 ნოემბერს Microsoft-ის განცხადებას იმის შესახებ, რომ ის აპირებდა საკუთარი ანტივირუსული პროგრამის გამოშვებას, მოყვა დიდი გამოხმაურება. ცნობილი ანტივირუსული პროგრამების  მწარმოებლების „ AVG Technology“-ის და „Avast Software”-ის განცხადებით Microsoft-ის ანტივირუსის ინტეგრაცია “Windows”-ის ოპერაციულ სისტემაში დაარღვევდა კანონს, რომელიც ითვალისწინებს კონკურენციის რეგულაციის წესებს და მათ დაცვას.

## რესურსები ინტერნეტში
* 
* Microsoft Security Portal

კატეგორია:ანტივირუსული პროგრამები
კატეგორია:Microsoft-ის პროგრამული უზრუნველყოფა
კატეგორია:2009 წლის პროგრამული უზრუნველყოფა
სხივი (გაზეთი)

**სხივი**   —  ქართული ყოველდღიური სოციალ-დემოკრატიული გაზეთი. კავკასიის სოციალ-დემოკრატიულ მუშათა ორგანიზაციების ორგანო. გამოდიოდა თბილისში 1905–1906 წლებში ჟურნალ „სოციალ-დემოკრატის“ შემდეგ. რედქტორ-გამომცემელი ვ. ახმეტელაშვილი. გაზეთში თანამშრომლობდნენ ნ. ჟორდანია, ს. ჯიბლაძე, ფ. მახარაძე, ი. რამიშვილი, ნ. კალანდაძე, ი. გომართელი, კ. ჩხეიძე, ი. წერეთელი, რ. არსენიძე, ნ. რამიშვილი, ლ. ნათაძე, პ. კალანდაძე, ბ. ლომთათიძე, ა. მამულაშვილი (ლალიონი) და სხვები. აშუქებდა მუშათა გაფიცვებს, პოლიტიკურ და ეკონომიკურ საკითხებს. თბილისის გენერალ-გუბერნატორის განკარგულებით გაზეთის გამოცემა შეწყდა. მის ნაცვლად გამოვიდა გაზეთი „განთიადი“.
 
## ლიტერატურა
კატეგორია:ქართულენოვანი გაზეთები
კატეგორია:რუსეთის იმპერიის გაზეთები
კატეგორია:სოციალისტური გაზეთები
Windows Server 2012

**Windows Server 2012** (კოდური სახელი „Windows Server 8”) — მაიკროსოფტის სერვერული ოპერაციული სისტემის მე-8 გამოცემა. სისტემა ოფიციალურად გამოვიდა 2012 წლის 4 სექტემბერს. მისი წინამორბედი სერვერული სისტემებისგან განსხვავებით Windows Server 2012-ს არ აქვს მხარდაჭერა ინელის „Itanium”-ის ტიპის პროცესორებზე. სულ არსებობს „Server 2012“-ის 4 გამოცემა: Foundation (საბაზო), Essentials (პირველადი), Standard (სტანდარტი) და Datacenter (მონაცემთა ცენტრი). Windows Server 2008 R2-ისგან განსხვავებით ახალ სისტემას დაემატა და გაუუმჯობესდა მრავალი მახასიათებელი, როგორიცაა ვირტუალიზაციის (Hyper-V) ახალი ვერსია, განახლებული IP მისამართების მართვის ფუნქცია, ამოცანათა მმართველის ახალი ვერსია, და ახალი ფაილური სისტემა — ReFS.

**ინსტალაციის არჩევა**
 
წინამორბედებისაგან განსხვავებით, Windows Server 2012 შეიძლება დაინსტალირდეს 2 ვარიანტად: 1) Server Core - რომელიც არის მხოლოდ ბრძანებების სტრიქონი 2) Server GUI - ეს არის სისტემა გრაფუკული ინტერფეისით, რომელიც უფრო მარტივს ხდის სერვერის მართვას, თუმცა მოცულობით შედარებით დიდი ზომისა “Server Core”-თან შედარებით.

**ამოცანათა მმართველი**

Windows Server 2012-ს მოყვება ამოცანათა მმართველის ახალი ვერსია, რომელიც ბევრად გაუმჯობესებულია და მომხმარებელს აძლევს მეტ ინფორმაციას პროცესორის, მყარი დისკის, ოპერატიული მეხსიერების, ქსელის კარტის უტილიზაციასთან დაკავშირებით.

**IP მისამართების მართვის პანელი**

ეს ფუნქცია იძლევა IP მისამართების აღმოჩენის, მონიტორინგის, აღრიცხვის და მართვის საშუალებას რათა უკეთესად მოხდეს მისამართების ალოკაცია კორპორაციულ ქსელში

**აქტიური დირექტორია**

დაემატა აქტიური დირექტორიის სანაგვე ურნის გრაფიკული ინტერფეისი. შეუძლია ვირტუალური დომეინ კონტროლერების უსაფრთხო კლონირება.

**Hyper-V**

დამატებულია ისეთი ფუნქციები როგორიცაა: ქსელის ვირტუალიზაცია, multi-tenancy - იძლევა საშუალებას რომ პროგრამის ერთი გაშვებული ინსტანსი გამოიყენოს რამდენიმე მომხმარებელმა, cloud რეზერვი - იძლევა საშუალებას რომ ვირტუალურ სივცეში გავაკეთოთ რეზერვი.

**IIS 8.0**

ინტერნეტ ინფორმაციული სერვისების მე-8 ვერსია შეიცავს SSL სერტიფიკატების ცენტრალური მართვის ფუნქციებს.

## რესურსები ინტერნეტში 
* 
* Windows Server 2012 TechNet-ზე
* Windows Server 2012 MSDN-ზე

კატეგორია:Windows NT
კატეგორია:Microsoft-ის სერვერული ტექნოლოგიები
გრევენის მუზეუმი

**გრევენის მუზეუმი** () — ცვილის ფიგურების მუზეუმი საფრანგეთის დედაქალაქ პარიზში. მდებარეობს მონმარტრის ბულვარზე. მუზეუმი დაარსდა 1882 წელს ართურ მეიერის მიერ. მუზეუმის კოლექციაშია ცნობილი ადამიანებისა და გამოგონილი პერსონაჟების დაახლოებით 450 ცვილის ფიგურა. ღიაა ყოველდღიურად.

## რესურსები ინტერნეტში 
* ოფიციალური საიტი

კატეგორია:პარიზის ღირსშესანიშნაობები
კატეგორია:პარიზის მუზეუმები
კატეგორია:მუზეუმები ანბანის მიხედვით
პიერიის წყარო

**პიერიის წყარო** — შთაგონების წყარო ბერძნულ მითოლოგიაში, მაკედონიის პიერიის წყარო ეძღვნებოდა მუზებს. მეტაფორულად წარმოადგენს ცოდნის, ხელოვნებისა და მეცნიერების წყაროს. ის პოპულარული გახდა ალექსანდრე პოუპის პოემის „An Essay on Criticism“-ის (1709) კუპლეტიდან: 
:„*A little learning is a dangerous thing*; 
:*Drink deep, or taste not the Pierian spring:*
: There shallow Draughts intoxicate the Brain,
: And drinking largely sobers us again.“ 

პიერია წარმოადგენს ძველი მაკედოონიის მხარეს, მთა ოლიმპის მდებარეობის ადგილს. მითების სხვადასხვა ვარიანტების მიხედვით აქ ბინადრობენ ორფეოსები (ძველ ბერძნულ მითოლოგიაში მომღერალი და მუსიკოსი) და მუზები (პიერიდები). ითვლება, რომ წყაროს წყლის შესმის მერე ადამიანი მოიპოვებს ცოდნასა და შთაგონებას.

## იხილეთ აგრეთვე 
* კასტალიის წყარო

## სქოლიო 
კატეგორია:ძველი ბერძნული ლიტერატურა
კოლხეთი ხობი (საფეხბურთო კლუბი)

**„კოლხეთი“ ხობი** – საქართველოს საფეხბურთო კლუბი ხობიდან. თამაშობს „ცენტრალურ“ სტადიონზე. ასპარეზობს პირველ ლიგაში.

## ისტორია 
დაარსდა 1936 წელს. 1987 წელს გახდა საქართველოს პირველობის მე-2 პრიზიორი, 1988 წელს კი საქართველოს ჩემპიონი. 1989 წელს ჩამოყალიბდა საფეღბურთო კლუბი ,,კოლხეთი", რომელიც ასპარეზობდა საბჭოთა კავშირის პირველობაზე მე-2 ლიგის გუნდებს შორის. 1990 წლიდან ასპარეზობს საქართველოს ეროვნულ ჩემპიონატში ჯერ უმაღლეს, შემდეგ კი პირველ და რეგიონულ ლიგაში 2007 წლიდან ასპარეზობს პირველ ლიგაში, 2008-2009  წლებში გამოდიოდა ხობის ,,ხობის" სახელწოდებით. ამჟამად საქართველოს ჩემპიონატის პირველი ლიგაში ასპარეზობს როგორც ხობის ,,კოლხეთი."

აქ აღზრდილ მრავალ ფეხბურთელს დაუცავს თბილისის დინამოსა და საქ. ნაკრების ღირსება, ესენი არიან: დემურ ვეკუა, ავთანდილ ქანთარაია, ენუქი თევზაძე, ზურაბ აიანადი, ლევან გვაზავა, ლადო ახალაია, ედიკ საჯაია, ირაკლი სახურია და სხვები

## სახელწოდება 
* 1936–: ***დაარსდა როგორც კოლხეთი ხობი***
* 2001: ***საფეხბურთო კლუბი ხობი***
* 2002: ***კოლხეთი ხობი***
* 200x: ***სკ ხობი***
* 200x–: ***კოლხეთი ხობი***

## ლოგოები

ფაილი:სკ_ხობის_ლოგო.gif|საფეხბურთო კლუბ ხობის ლოგო
ფაილი:2008-03-12 1.jpg|საფეხბურთო კლუბ ხობის კოლხეთის ძველი ლოგო.

## იხილეთ აგრეთვე
* საქართველოს საფეხბურთო კლუბების სია

## ტიტულები 
***პირველი ლიგა** 
** **მეორე ადგილი**: 1999

## რესურსები ინტერნეტში 
* კლუბის საიტი 
* პროფილი ხობის მუნიციპალიტეტის გამგეობის საიტზე
* პროფილი Soccerway-ზე
* პროფილი Transfermarkt-ზე

კატეგორია:საქართველოს საფეხბურთო კლუბები
დადაშენის საეპისკოპოსო

**დადაშენის საეპისკოპოსო** — ეპარქია ფეოდალურ საქართველოში. სავარაუდოდ დაარსდა X საუკუნეში მაშინ, როდესაც სამხრეთ საქართველოში იქმნებოდა ქართული საეპისკოპოსოები. დადაშნელი პირველად მოხსენიებულია XIII საუკუნის დოკუმენტში „განგება დარბაზობისა.“ ეს არის საქართველოს მღვდელმთავართა ჯდომის წესი სამეფო დარბაზობის დროს. აქ მოხსენიებულ 35 მღვდელმთავარს შორის დადაშნელს უჭირავს 34-ე ადგილი. თურქეთის მიერ სამცხე-საათაბაგოს დაპყრობის შემდეგ დადაშენის საეპისკოპოსო მოიშალა.

## საეპისკოპოსოს საზღვრები
XIII საუკუნის „დარბაზობის განგების“ მიხედვით დადაშნელის სამწყსოში შედიოდა ძველი ქართული ისტორიული თემები - არტაანი, კოლა და ხორტევანი. 

XVI საუკუნის დოკუმენტის, სამცხე-საათაბაგოს მღვდელმთავართა ნუსხის, ცნობით, დადაშნელის სამწყსო მხოლოდ მთელი კოლა და ხორტევანია ყარასალამდე. ამ საბუთში ჩამოთვლილ 13 ეპისკოპოსში დადაშნელი მეცამეტე ადგილზეა დასახელებული. 

## იხილეთ აგრეთვე 
* დადაშენი
* დადაშენის ეკლესია

## ლიტერატურა 
## სქოლიო
ვიტალი შუმეიკო

**ვიტალი შუმეიკო** (დ. 6 ოქტომბერი, 1981) — უკრაინელი პროფესიონალი ფეხბურთელი, რომლის საფეხბურთო კარიერა ძირითადად უკრაინასა და რუსეთის სხვადასხვა ლიგებში წარიმართა. ამჟამად უმაღლესი ლიგაში მოასპარეზე ლანჩხუთის გურიას წევრია. თუმცა 2013 წლის ოქტომბრამდე მას ერთი თამაშიც კი არ ჩაუტარებია.

## რესურსები ინტერნეტში 
* ვიტალი შუმეიკო 

კატეგორია:დაბადებული 1981
კატეგორია:უკრაინელი ფეხბურთელები
კატეგორია:ლანჩხუთის გურიას ფეხბურთელები
კატეგორია:კრივბასის ფეხბურთელები
კატეგორია:ხიმკის ფეხბურთელები
კატეგორია:ნალჩიკის სპარტაკის ფეხბურთელები
კატეგორია:დაბადებული 6 ოქტომბერი
კატეგორია:ცოცხალი ადამიანები
ვლადიმერ ჯოჯუა

**ვლადიმერ ჯოჯუა** (დ. 5 დეკემბერი, 1980) — ქართველი ფეხბურთელი, ლანჩხუთი „გურიას“ საყრდენი ნახევარმცველი.

## ტიტულები 
* პირველი ლიგა მეორე ადგილი: 2009/2010

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი Footballdatabase-ზე 

კატეგორია:დაბადებული 1980
კატეგორია:ქართველი ფეხბურთელები
კატეგორია:ზუგდიდის ფეხბურთელები
კატეგორია:რუსთავის მეტალურგის ფეხბურთელები
კატეგორია:ფოთის კოლხეთის ფეხბურთელები
კატეგორია:გორის დილას ფეხბურთელები
კატეგორია:ბოლნისის სიონის ფეხბურთელები
კატეგორია:ლანჩხუთის გურიას ფეხბურთელები
კატეგორია:მარტვილის მერანის ფეხბურთელები
კატეგორია:ფოთში დაბადებულები
კატეგორია:დაბადებული 5 დეკემბერი
კლემენტს მარკჰემი

**კლემენტს (კლემენტ) რობერტ მარკჰემი** (; 20 ივლისი 1830, სტილინგფლიტი — 30 იანვარი 1916, ლონდონი) — ინგლისელი გეოგრაფი, მკვლევარი და მწერალი. 1863 წლიდან 1888 წლამდე იკავებდა სამეფო გეოგრაფიული საზოგადოების მდივნის პოსტს, მოგვიანებით იყო ამ საზოგადოების პრეზიდენტი კიდევ თხუთმეტი წლის მანძილზე. ამ პოსტზე ის ძირითადად დაკავებული იყო ბრიტანეთის ეროვნული ანტარქტიკული ექსპედიციის ორგანიზებით (1901-1904), ასევე ხელი შეუწყო რობერტ სკოტის პოლარული კარიერის დაწყებას. კლემენტს მარკჰემი იყო ლონდონის სამეფო საზოგადოების წევრი, ასევე აბანოს ორდენის რაინდი-კომანდორი.

მთელი თავისი ცხოვრების განმავლობაში მარკჰემი რჩებოდა მოგზაურად და მწერლად. მისი ლიტერატურული ნაშრომები მოიცავენ ისტორიულ ჩანაწერებს, ბიოგრაფიებს, ექსპედიციებისა და მოგზაურობების ანგარიშებს. ის სამეფო გეოგრაფიული საზოგადოების მრავალი სტატიისა და მოხსენების ავტორი იყო, ასევე დიდი ძალები მოახმარა Hakluyt Society-თვის ნაშრომების რედაქტირებასა და თარგმანს.

## ლიტერატურა 
* 
* 
* 
* 
* 
* 
* 
* 
* 

კატეგორია:დაბადებული 1830
კატეგორია:გარდაცვლილი 1916
კატეგორია:ბრიტანელი გეოგრაფები
კატეგორია:ბრიტანელი მოგზაურები
ბირდმორის მყინვარი

**ბირდმორის მყინვარი** () — მსოფლიოში ერთ-ერთი უდიდესი მყინვარი. მისი სიგრძე 160 კილომეტრზე მეტია. მყინვარი მდებარეობს ანტარქტიდაში და წარმოადგენს ერთ-ერთ უმთავრეს გასასვლელს ტრანსანტარქტიკულ მთებზე როსის შელფური მყინვარიდან პოლარულ პლატოზე. დასავლეთი მხრიდან მყინვარი შემოფარგლულია დედოფალ ალექსანდრას ქედით, ხოლო აღმოსავლეთიდან — თანამეგობრობის ქედითა და კილტის მყინვარით.

რობერტ სკოტის 1911-1913 წლების ესპედიციამ პოლუსის მიღწევის მცდელობისას 1911 წელს გამოიყენა იგივე გასასვლელი. სკოტის გუნდმა წარმატებით მიაღწია მიზანს 1912 წლის 18 იანვარს, მაგრამ დამოუკიდებლად მოქმედმა ნორვეგიის ანტარქტიკულმა ექსპედიციამ რუალ ამუნდსენის მეთაურობით მათ 35 დღით დაასწრო.

## იხილეთ აგრეთვე 
* გლაციოლოგია
* მყინვარი

## რესურსები ინტერნეტში 
* ბირდმორის მყინვარი ტრანსანტარქტიკული მთების რუკაზე. 

კატეგორია:ანტარქტიდის მყინვარები
ვალერი ჩხეიძე

**ვალერი ჩხეიძე**  (დ. 1948, ქვედა დიმი, ბაღდათის რაიონი — გ. 16 აგვისტო, 2017) — უშიშროების გენერალ-ლეიტენანტი.

1972 წელს დაამთავრა პუშკინის სახელობის პედაგოგიური ინსტიტუტი; 1982–1984  წლებში სწავლობდა მოსკოვის სახელმწიფო უშიშროების კომიტეტის უმაღლესი სკოლაში. 

1975 წლიდან მას სხვადასხვა მაღალი და საპასუხისმგებლო თანამდებობები ეკავა: სსრკ უშიშროების კომიტეტი. ეკავა სხვადასხვა თანამდებობები ოპერატიული რწმუნებულიდან — ქვეგანყოფილების უფროსამდე; საქართველოს შსს-ს სისხლის სამართლის სამძებრო სამმართველოს უფროსის მოვალეობის შემსრულებელი; საქართველოს რესპუბლიკის უშიშროების მინისტრის მოადგილე; საქართველოს თავდაცვის სამინისტროს სპეციალური დანიშნულების მთავარი სამმართველოს უფროსის პირველი მოადგილე; საქართველოს სასაზღვრო ჯარების სარდალი, თავდაცვის მინისტრის მოადგილე; 1994 წლიდან ინიშნება საქართველოს სახელმწიფო საზღვრის დაცვის დეპარტამენტის თავმჯდომარედ. „ვარდების რევოლუციის“ შემდეგ 2004 წელს ის ინიშნება დაზვერვის დეპარტამენტის თავმჯდომარედ, მალევე გვევლინება საქართველოს უშიშროების მინისტრის მოადგილედ და საგარეო დაზვერვის დეპატრამენტის დირექტორი.

## სქოლიო
კატეგორია:ქართველი გენერლები
კატეგორია:დაბადებული 1948
კატეგორია:გარდაცვლილი  16 აგვისტო
კატეგორია:გარდაცვლილი  2017
კატეგორია:ბაღდათის მუნიციპალიტეტში დაბადებულები
კონსტანტინე ჩხეიძე

მინი|301x301პქ|კონსტანტინე ჩხეიძე
**კონსტანტინე ალექსანდრეს ძე ჩხეიძე** (დ. 1897 –  გ. 1974) — ქართველი მწერალი, ფილოსოფოსი და „თეთრი ემიგრანტი“.

კონსტანტინე დაიბადა ქართველი მამის, წარჩინებული გვარის ჩხეიძეებისა და რუსი დედის ოჯახში. ჩაირიცხა იმპერილიასტური რუსეთის სამხედრო სამსახურში და ჩრდილო კავკასიის სამოქალაქო ომის დროს იბრძოდა თეთრი არმიის რიგებში. 1921 წელს, თეთრი კაზაკების დამარცხების შემდეგ, ჩხეიძე გადაიხვეწა ლემნოსში, საიდანაც 1923 წელს გადავიდა პრაღაში (ჩეხოსლოვაკია). პრაღაში მიიღო იურიდული განათლება და აქვე კითხულობდა ლექციებს.

1920-იან წლებში ის შეუერთდა „ევრაზიელების მოძრაობას“ და 1930–იან წლებში ის უკვე მოგვევლინა მოძრაობის ერთ-ერთ ლიდერად. მეორე მსოფლიო ომის დროს, ის იყო პრაღის „მიწისქვეშა“ ანტი-ფაშისტური აქტივისტი, მაგრამ 1945 წელს იგი დააპატიმრა საბჭოთა ჯაშუშთა გამოვლენის სპეციალური ორგანიზაციამ ("სმერში") და 1955 წლამდე გადაასახლებული იყო ციმბირში. კონსტანტინე ჩხეიძე იყო ნიკოლაი ფიოდოროვის ფილოსოფიის მიმდევარი და შექმნა რიგი ნაშრომები რუსული საზოგადოებისა და კულტურის, ასევე კავკასიური ლეგენდებისა და საბჭოთა ერების შესახებ. მისი მემუარები არის 1917–1955 წლების, რუსეთსა და საბჭოთა კავშირში განვითარებული მოვლენების ამსახველი მნიშვნელოვანი დოკუმენტაცია.

1974 წელს კონსტანტინე ჩხეიძემ სიცოცხლე თვითმკვლელობით დაასრულა.

## სქოლიო  
კონსტანტინე
კატეგორია:დაბადებული 1897
კატეგორია:გარდაცვლილი 1974
კატეგორია:ქართველი მწერლები
კატეგორია:მწერლები ანბანის მიხედვით
ჯუმბერ პატიაშვილი

**ჯუმბერ ილიას ძე პატიაშვილი** (დ. 5 აგვისტო, 1939, ლაგოდეხი) — ქართველი პოლიტიკოსი და საქართველოს სსრ-ის ცკ-ს კომპარტიის მე-12 პირველი მდივანი 1985-1989 წლებში. მონაწილეობას იღებდა 1995 და 2000 წლების საქართველოს საპრეზიდენტო არჩევნებში. იგი ორივეჯერ მეორე ადგილზე გავიდა.

## ბიოგრაფია
დაამთავრა თბილისის სახელმწიფო სასოფლო-სამეურნეო ინსტიტუტი. 1962-1965 წლებში იყო ასპირანტი. 1965-1967 წლებში იყო სასოფლო-სამეურნეო ინსტიტუტი, უმცროსი მეცნიერ-მუშაკი. 1965-1967 წლებში იყო საქართველოს სსრ კომკავშირის ინსტრუქტორი. 1967-1968 წლებში იყო ახალგაზრდა მეცნიერ-მუშაკებთან მუშაობის სექტორის გამგე. 1968-1969 წლებში იყო საკავშირო ცენტრალური კომიტეტის პასუხისმგებელი ორგანიზატორი. 1969-1970 წლებში იყო საქართველოს კომკავშირის ცენტრალური კომიტეტის მეორე მდივანი. 1970-1973 წლებში იყო საქართველოს კომაკავშირის ცკ-ის პირველი მდივანი. 1973-1974 წლებში იყო კომუნისტური პარტიის გორის რაიონული კომიტეტის პირველი მდივანი. 1974-1985 წლებში იყო საქართველოს სსრ კომპარტიის მდივანი. 1985 წლის 6 ივლისიდან 1989 წლის 14 აპრილამდე იყო საქართველოს კომპარტიის ცკ-ის პირველი მდივანი. 1989-1999 წლებში მიწათმოქმედების სამეცნიერო-კვლევითი ინსტიტუტის დირექტორი (სამეცნიერო-საწარმოო გაერთიანება „თავთავის“ გენერალური დირექტორი). 1999 წლიდან მიწათმოქმედების ინსტიტუტის კონსულტანტი. 1992-1995 წლებში იყო საქართველოს მე-3 მოწვევის პარლამენტის წევრი (მცხეთის მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. 2004 -2008 წლებში იყო საქართველოს მე-6 მოწვევის პარლამენტის წევრი (გორის მაჟორიტარი).

## ლიტერატურა
*პატიაშვილი ჯ., „ოცდასამი წლის შემდეგ“, თბ., 2013

## რესურსები ინტერნეტში 
*ჯუმბერ პატიაშვილი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
*ჯუმბერ პატიაშვილი — საქართველოს პარლამენტის ოფიციალური საიტი (საქართველოს პარლამენტის მეხუთე მოწვევა)  
*ჯუმბერ პატიაშვილი — საქართველოს პარლამენტის ოფიციალური საიტი (საქართველოს პარლამენტის მეექვსე მოწვევა)  

* თავი 4:პერსონაჟები 

 
 

კატეგორია:დაბადებული 5 აგვისტო
კატეგორია:დაბადებული 1939
კატეგორია:საქართველოს სსრ კომუნისტური პარტიის პირველი მდივნები
კატეგორია:ლაგოდეხში დაბადებულები
კატეგორია:საქართველოს III მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
ჯუმბერ
კატეგორია:ცოცხალი ადამიანები
კატეგორია:ოქტომბრის რევოლუციის ორდენის კავალრები
კატეგორია:საქართველოს სსრ-ის VII მოწვევის უმაღლესი საბჭოს დეპუტატები
კატეგორია:საქართველოს სსრ-ის VIII მოწვევის უმაღლესი საბჭოს დეპუტატები
კატეგორია:საქართველოს სსრ-ის IX მოწვევის უმაღლესი საბჭოს დეპუტატები
კატეგორია:საქართველოს სსრ-ის X მოწვევის უმაღლესი საბჭოს დეპუტატები
კატეგორია:საქართველოს სსრ-ის XI მოწვევის უმაღლესი საბჭოს დეპუტატები
კატეგორია:სკკპ-ის XXV ყრილობის დელეგატები
კატეგორია:სკკპ-ის XXIV ყრილობის დელეგატები
კატეგორია:სკკპ-ის XXVII ყრილობის დელეგატები
პეტრე ჩხეიძე

**პეტრე პეტრეს ძე ჩხეიძე** (დ. 22 ოქტომბერი, 1941, თბილისი) — საქართველოს პირველი საგანგებო და სრულუფლებიანი ელჩი ამერიკის შეერთებულ შტატებში, საქართველოს მუდმივი წარმომადგენელი გაერთიანებული ერების ორგანიზაციაში, შემდგომში საქართველოს ელჩი თურქმენეთსა და ავღანეთში. 

## ბიოგრაფია
დაიბადა 1941 წლის 22 ოქტომბერს თბილისში. თბილისის სახელმწიფო უნივერსიტეტის დამთავრების შემდეგ 1963 წლიდან მუშაობდა პროკურატურის ორგანოებში. იყო ქ. თბილისის პროკურატურის სტაჟიორი, გამომძიებელი, უფროსი გამომძიებელი, საქართველოს სსრ პროკურატურის განსაკუთრებით მნიშვნელოვან საქმეთა გამომძიებელი.

1971–1975 წლებში იმყოფებოდა პარტიულ სამუშაოზე საქართველოს კომპარტიის თბილისის საქალაქო კომიტეტში, იყო ადმინისტრაციული ორგანოების განყოფილების ინსტრუქტორი, განყოფილების გამგის მოადგილე, განყოფილების გამგე.

სსრ კავშირის საგარეო საქმეთა სამინისტროს დიპლომატიური აკადემიის დამთავრების შემდეგ, 1978 წლიდან მუშაობდა სამინისტროს აპარატში, ხოლო შემდეგ გაერთიანებული ერების ორგანიზაციასთან არსებულ სსრ კავშირის მუდმივ წარმომადგენლობაში ადმინისტრაციულ-საკონსულო რეფერენტურის პირველ მდივნად, მრჩევლად, ხელმძღვანელად.

1984 წლიდან მუშაობდა საქართველოს კომპარტიის ცენტრალური კომიტეტის უცხოეთთან ურთიერთობის განყოფილების გამგედ.

პეტრე ჩხეიძე ნიუ-იორკში ყოფნისას აქტიურად მუშაობდა თურქმენეთის გაზის პრობლემატიკაზე. 

პეტრე ჩხეიძე საქართველოს პრეზიდენტის, ედუარდ შევარდნაძის, დავალებით, აქტიურ კონსულტაციებს აწარმოებდა მსხვილ კორპორაციასთან, რომლებიც ჩართულია ევრაზიის „ენერგეტიკული ბაზრის“ გადანაწილებაში. მას ჰქონდა უფლებამოისლება პრეზიდენტ შევარდნაძისაგან, ეწარმოებინა მოლაპარაკებები გადაწყვეტილების მიღებისა და „ჯენტლმენური შეთანხმების“ უფლებით. პეტრე ჩხეიძე იყენებდა თავის კავშირებს გაეროში და ურთიერთობას სხვადასხვა ქვეყნის ელჩებთან.

## რესურსები ინტერნეტში
* პეტრე ჩხეიძის ქონებრივი მდგომარეობის დეკლარაცია  — 29.04.2003
* პეტრე ჩხეიძე: ნიუ-იორკიდან – ქაბულში
* ეროვნული ფოტომატიანე „ივერიელი“

## სქოლიო
კატეგორია:დაბადებული 22 ოქტომბერი
კატეგორია:დაბადებული 1941
კატეგორია:თბილისში დაბადებულები
პეტრე
კატეგორია:გაერთიანებული ერების ორგანიზაციასთან საქართველოს მუდმივი წარმომადგენლები
დეივიდ ლოიდ ჯორჯი

**დეივიდ ლოიდ ჯორჯი** — დუივორის 1-ლი გრაფი, გვინედის ვიკონტი (; დ. 17 იანვარი 1863, მანჩესტერი — გ. 26 მარტი 1945, ქარნარვონშირი, უელსი) — ბრიტანელი პოლიტიკური მოღვაწე, დიდი ბრიტანეთის უკანასკნელი პრემიერ-მინისტრი ლიბერალური პარტიიდან (1916-1922). უინსტონ ჩერჩილის ახლო მეგობარი. 

წარმოშობით უელსური ოჯახიდანაა (უელსური წარმოშობის ერთადერთი ბრიტანელი პრემიერი), შეისწავლიდა კანონს და მუშაობდა ადვოკატად ლონდონში. როდესაც ლიბერალურ პარტიაში გაწევრიანდა, იგი პარლამენტის წევრად 1890 წელს. 1905 წლიდან იგი ხელისუფლების წევრი იყო, ხოლოდ 1916-დან — პრემიერ-მინისტრი.

ხელმძღვანელობდა ბრიტანულ დელეგაციას გერმანიასთან მოლაპარაკებისას, ხელი მოაწერა ვერსალის საზავო ხელშეკრულებას. 1921 წელს მონაწილეობა მიიღო მოლაპარაკებებში, რომლებსაც შედეგად მოჰყვა ირლანდიის თავისუფალი რესპუბლიკის შექმნა. 1922 წელს სამსახურიდან დაეთხოვა.

მეორე მსოფლიო ომის დროს საფრანგეთის კაპიტულაციის შემდეგ იყო ინგლისსა და გერმანიას შორის მშვიდობის დამყარების ერთ-ერთი მომხრე, რადგან თვლიდა, რომ ინგლისს არ შეეძლო ომის მარტოდ წარმოება.

## რესურსები ინტერნეტში 
* More about David Lloyd George  on the Downing Street website.
* Lloyd George Society website 
* BBC Wales History – Profile of David Lloyd George
* www.burkespeerage.com
* www.curriers.co.uk
* www.notableabodes.com 

კატეგორია:დაბადებული 1863
კატეგორია:გარდაცვლილი 1945
კატეგორია:გაერთიანებული სამეფოს პრემიერ-მინისტრები
კატეგორია:უელსელი პოლიტიკოსები
კატეგორია:ბრიტანელი დიპლომატები
კატეგორია:ბრიტანელი პოლიტიკოსები
კატეგორია:გაერთიანებული სამეფოს პრემიერ-მინისტრები XX საუკუნეში
დიდებული საუკუნე

**დიდებული საუკუნე** () — თურქული ისტორიულ-ეპიკური საგა მძაფრსიუჟეტიანი დრამის ჟანრში. ეკრანებზე გამოვიდა 2011 წელს.

სერიალი დაფუძნებულია რეალურ ისტორიულ ფაქტებზე, რომელიც ოსმალეთის იმპერიაში ხდებოდა უდიდესი მხედართმთავრისა და რეფორმატორის,  სულთან სულეიმან I-ის მმართველობის პერიოდში.

სერიალი მოგვითხრობს სულთნის მმართველობის პერიოდის ყველაზე მნიშვნელოვან მოვლენებზე და მის ურთიერთობაზე სლავური წარმოშობის ხარჭა ალექსანდრასთან, რომელსაც ისლამის მიღების შემდეგ უწოდეს ჰიურემი.

სერიალი შედგება 4 სეზონისაგან, რომელიც მოიცავს 139 ეპიზოდს.

## როლებში  
## რესურსები ინტერნეტში 
* 

## სქოლიო
კატეგორია:თურქული ტელესერიალები
კატეგორია:ტელესერიალები ანბანის მიხედვით
ელიტური საზოგადოება

**ელიტური საზოგადოება** () — რეჟისორ სოფია კოპოლას 2013 წლის მხატვრული ფილმი. ფილმი 2008-2009 წელს ჰოლივუდში მომხდარ რეალურ ამბავს ეფუძნება.

## სიუჟეტი
ფილმი ახალგაზრდა მძარცველთა ჯგუფის ამბავს გადმოსცემს. დაჯგუფება სახელწოდებით Bling Ring ლოს-ანჯელესში 2008 წლის ოქტომბრიდან 2009 წლის აგვისტომდე მოქმედებდა. 5 მოზარდი თავგადასავლებისა და გართობის ძიებაში გადაწყვეტს რამდენიმე ცნობილი პიროვნების სახლის გაქურდვას. ჯგუფის წევრები იპარავდნენ ტანსაცმელსა და ძვირფასეულობა, რომლის საერთო ღირებულება სამ მილიონ ამერიკულ დოლარს აღწევდა. მძარცველთა მსხვერპლი იყვნენ ორლანდო ბლუმი, ლინდსი ლოჰანი, მეგან ფოქსი და ყველაზე ხშირად — პერის ჰილტონი.

## როლებში
*ისრაელ ბრუსარი - რებეკა ენი
*კეიტი ჩანგი - მარკ ჰოლი
*ემა უოტსონი - ნიკი მური
*ტაისა ფარმიგა - სემ მური
*კლერ ჯულიენი - კლოი ტეინერი
*ლესლი მანი - ლაური მური
*გევინ როსდეილი -  რიკი
*სტეისი ედვარდსი - მისის ჰოლი

**კამეო როლები**
*პერის ჰილტონი - საკუთარი თავი
*კირსტენ დანსტი - საკუთარი თავი
*ლინდსი ლოჰანი - საკუთარი თავი

## რესურსები ინტერნეტში
* 
* 
* 
* 
* 
* *The Bling Ring* at History vs. Hollywood

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2013 წლის ფილმები
კატეგორია:სოფია კოპოლას ფილმები
კატეგორია:ბრიტანული ფილმები
კატეგორია:გერმანული ფილმები
კატეგორია:იაპონური ფილმები
კატეგორია:ფრანგული ფილმები
გიგა კვერენჩხილაძე

'''გივი 'გიგა' კვერენჩხილაძე''' (დ. 21 თებერვალი, 1986, ლანჩხუთი) — ქართველი ფეხბურთელი, ლანჩხუთის „გურიას“ თავდამსხმელი. სხვადასხვა ეგიდით ჩატარებულ ტურნირებში მას „გურიას“ შემადგენლობაში, 300-მდე მატჩი აქვს გამართული სადაც 100-ზე მეტი გოლით გამოირჩა.

2013 წლის აგვისტოში გიგა კვერენჩხილაძე დაკავებული იქნა ლანჩხუთის „გურიას“ სხვა ფეხბურთელებთან ერთად (გიორგი ძაძამია, ლაშა ჯანგიძე, შვანგირაძე), საზოგადოებრივი წესრიგის დარღვევისათვის. „გურიას“ ყოფილ და ახლანდელ ფეხბურთელებს შორის ლანჩხუთის პოლიციის წინ სიტყვიერი დაპირისპირება მას შემდეგ მოხდა, რაც „გურია“ მცხეთიდან, „ვიტ ჯორჯიასთან“ მატჩში 3:0 დამარცხების შემდეგ ლანჩხუთში დაბრუნდა.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1986
კატეგორია:ქართველი ფეხბურთელები
კატეგორია:ლანჩხუთის გურიას ფეხბურთელები
კატეგორია:ფოთის კოლხეთის ფეხბურთელები
კატეგორია:სამტრედიის ფეხბურთელები
კატეგორია:ბათუმის დინამოს ფეხბურთელები
კატეგორია:დაბადებული 21 თებერვალი
პოლარული ღამე

[thumb|250px|პოლარული ღამე (5 იანვარი 14:49) [ვორკუტაში]]
**პოლარული ღამე** — პერიოდი, როცა მზე 24 საათზე (ანუ ერთ დღე-ღამეზე) მეტ ხანს არ ჩანს ჰორიზონტზე. ყველაზე მოკლე პოლარული ღამე (თითქმის ორი დღე-ღამე) გვხვდება განედზე ≈ 67° 24′ ჩ. გ., რომელიც განსაზღვრულია, როგორც ჩრდილოეთ პოლარული წრის განედი ≈ 66° 34′ ჩ. გ., რომელზეც დამატებულია მზის დისკოს რადიუსი (15-16′) და ატმოსფერული რეფრაქციის სიდიდე (ზღვის დონეზე საშუალოდ 35′); ყველაზე გრძელი — სამხრეთ პოლუსზე, 6 თვეზე ოდნავ ნაკლები.

## რესურსები ინტერნეტში 
* The polar night and polar darkness 
* Many years' of webcam pictures from Tromsø, Norway.  These clearly show the progression into and away from winter at a latitude within the Arctic Circle.

კატეგორია:ფიზიკური გეოგრაფია
კატეგორია:ბუნებრივი მოვლენები
უოლტერ ბრენანი

**უოლტერ ბრენანი** ( , 25 ივლისი, 1894 – 21 დეკემბერი, 1974) — ამერიკელი მსახიობი. მიღებული აქვს სამი ოსკარი მეორეხარისხოვანი როლების შესრულებისთვის.

## ფილმოგრაფია
## რესურსები ინტერნეტში 
*
*
*
*The Golden Years 

კატეგორია:ამერიკელი მსახიობები
კატეგორია:ოსკარის მფლობელი კინომსახიობები
კატეგორია:დაბადებული 1894
კატეგორია:გარდაცვლილი 1974
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
სხივი (ჟურნალი)

**სხივი**   — ქართული ყოველკვირეული პოლიტიკური, სამეცნიერო და ლიტერატურული ჟურნალი სოციალ-დემოკრატიული მიმართულებისა; გამოდიოდა თბილისში 1909–1910 წლებში. რედაქტორ-გამომცემელი — ე. ტურაბელიძე. გამოიცა 15 ნომერი. აშუქებდა პოლიტიკურ საკითხებს, დაბეჭდილია ა. ანდრეევისა და ჰაინრიხ ჰაინეს ნაწარმოებთა თარგმანები, საიუბილეო წერილი ანტონ ჩეხოვზე, მაქსიმ გორკის ნაწარმოებზე რეცენზია; პეტრე კოგანის „ახალი რუსული ლიტერატურის ისტორია“ (სტატიების სერია) და სხვა.
## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
შეკლტონის პირველი ექსპედიცია

**ბრიტანეთის ანტარქტიკული ექსპედიცია 1907-1909 წწ.** (), ასევე ცნობილია, როგორც **„ნიმროდის“ ექსპედიცია** () — ერნესტ შეკლტონის სამი დამოუკიდებელი ექსპედიციიდან პირველი. ექსპედიციის მიზანი იყო გეოგრაფიული სამხრეთ პოლუსის მიღწევა, თუმცა შეკლტონი იძულებული გახდა დაბრუნებულიყო არასწორად გათვლილი ტაქტიკისა და საპოლუსო გუნდის წევრების გამოფიტვის გამო. მას პოლუსამდე სულ რაღაც 180 კმ დააკლდა. ექსპედიცია მიმდინარეობდა შეკლტონის ყოფილი უფროსის — რობერტ სკოტის პოლიტიკური ზეწოლის პირობებში. თუმცა სწორედ სკოტმა 1912 წლის 17 იანვარს ინგლისელებიდან პირველმა მიაღწია სამხრეთ პოლუსს. მიუხედავად იმისა, რომ მთავარ მიზანს მაინც ვერ მიაღწიეს, ექსპედიციამ „ნიმროდზე“ ანტარქტიკული მატერიკის შესახებ ვრცელი სამეცნიერო ინფორმაცია მოიპოვა. შეკლტონმა და მისმა თანამგზავრებმა პირველებმა გადალახეს ტრანსანტარქტიკული მთები და მიაღწიეს სამხრეთპოლარული პლატოს ცენტრს. მათ აღმოაჩინეს ბირდმორის მყინვარი. ექსპედიციის ჩრდილოეთ პარტიამ პირველმა მიაღწია სამხრეთ მაგნიტურ პოლუსს. განხორციელდა პირველი ასვლა ვულკან ერებუსზე. ექსპედიციაში მონაწილეობდნენ მომავალში ცნობილი ბრიტანელი და ავსტრალიელი პოლარეთის მკვლევრები, მათ შორის დაგლას მოუსონი და რეიმონდ პრისტლი.

### რესურსები ინტერნეტში 
* British Antarctic Expedition 1907—1909  at the New Zealand Antarctic Heritage Trust
* Nimrod, Crew and Personnel List  at Cool Antarctica
* The Nimrod expedition, 1907—1909 at the Glasgow Digital Library
* «Shackleton hut to be resurrected» at BBC News

კატეგორია:ანტარქტიკული ექსპედიციები
მაიკლ ლუკასი

**მაიკლ ლუკასი** (; დაბადების სახელი **ანდრეი ტრეივასი** ; დაბ. 10 მარტი 1972; მოსკოვი, რსფსრ, სადაც გადაიღო რამდენიმე ფილმი ციკლიდან Men of Israel. ებრაული გაზეთი იედიოთ ახრონოთი წერდა, რომ ეს ისრაელში გადაღებული პირველი გეი პორნოგრაფიული ფილმია სადაც მხოლოდ ებრაელი მსახიობები მონაწილეობდნენ. Los Angeles Times-მა განაცხადა, რომ ეს პირველი მსგავსი ფილმია მხოლოდ ებრაელი მსახიობების მონაწილეობით.

## რესურსები ინტერნეტში
* ოფიციალური საიტი
* 

## სქოლიო
კატეგორია:დაბადებული 1987
კატეგორია:ამერიკელი პორნო მსახიობები
კატეგორია:ებრაელი პორნო მსახიობები
კატეგორია:რუსი პორნო მსახიობები
კატეგორია:გეი პორნო მსახიობები
კატეგორია:ცოცხალი ადამიანები
კატეგორია:მოსკოვში დაბადებულები
სხივფარფლიანი თევზები

**სხივფარფლიანი თევზები** () — ხერხემლიან ცხოველთა კლასი. ცნობილი არიან ქვედა დევონური პერიოდიდან (400 მლნ. წლის წინ), ყველაზე დიდ მრავალფეროვნებას მიაღწიეს ახალი ერის დასაწყისისთვის. ადრე განიხილებოდა ძვლიანი თევზების კლასის ქვეკლასად. სხივფარფლიანებს მიეკუთვნება ხრტილოვანი განოიდები, ძვლიანი განოიდები და ძვლოვანი თევზები (ზოგიერთი კლასიფიკიაციით — აგრეთვე მრავალფარფლიანები, ცალკე ტაქსონად *Cladistia*). მათ შორის არიან როგორც გიგანტები (5–7 მეტრის სიგრძისა და 200–1500 კგ მასის თევზები — სვია, კალუგა, არაპაიმა), ისე ძალიან მცირე ზომისანი, მაგ., ფილიპინების კუნძულების რაიონებში მობინადრე 7–11 მმ სიგრძის ღორჯოები. ძლიერ მრავალფეროვანია სხეულის ფორმა და შეფერილობა; ზოგიერთს შეუძლია გრუნტის მიხედვით სწრაფად შეიცვალოს მოხატულობა და ფერი (კამბალასნაირნი). სხივფარფლოვანი თევზების ფარფლთა ფრთები (ლაპოტები) უკავია ხრტილოვან ან ძვლოვან სხივებს (აქედან სახელწოდება). სხეული დაფარულია ძვლოვანი ქერცლით (ციკლოიდური ან ქტენოიდური), ფირფიტებით ან შიშველია;

სხივფარფლიანი თევზები აერთიანებს ყველა თანამედროვე თევზის 97%-ს; მათ შორისაა 26 ათასზე მეტი სახეობა, დაახლ. 4500 გვარი და 500-ზე მეტი ოჯახი. ხერხემლიანი ცხოველების ყველაზე მრავალფეროვანი ჯგუფია. ხანგრძლივმა ევოლუციამ, რასაც თან ახლდა ფართო ადაპტიური რადიაცია, განაპირობა ამ თევზების მორფოლოგიური და ეკოლოგიური თავისებურებების ასეთი მრავალფეროვნება. ცხოვრობენ მტკნარ წყლებსა და ზღვებში, მთის ნაკადულებსა და ტბებში, მზით განათებულ მარჯნის რიფებსა და სინათლეს მოკლებულ გამოქვაბულებში, ოკეანეების ღრმულებში; ზოგიერთმა თევზმა შეიძინა წყლიდან ამოხტომის და მასზე ლივლივის ან წყლის გარეთ ხანგრძლივად ყოფნის უნარი (ნოტიო ტროპიკების ატმოსფეროში — ხტუნიები). მრავალფეროვანია საკვების მოპოვებისა საშუალებები და კვების სპექტრი.

მრავალი სხივფარფლიანი თევზი რეწვისა და აკვაკულტურის მთავარი ობიექტია.

## სქოლიო
სირასე ნობუ

**სირასე ნობუ** (; დ. 20 ივლისი, 1861 — გ.  4 სექტემბერი,  1946) — იაპონელი სამხედრო მოღვაწე, 1910-1912 წლების იაპონიის ანტარქიკული ექსპედიციის ხელმძღვანელი. დაიბადა 1861 წელს კონოურაში. 1879 წელს ჩააბარა კავალერიულ სასწავლებელში. პირველი ექსპედიცია გაატარა კურილის კუნძულებზე 1893 წელს. მონაწილეობდა რუსეთ-იაპონიის ომში, სადაც ლეიტენანტის წოდება მიიღო. დემობილიზაციის შემდეგ ცხოვრობდა კარაფუტოში. ომის შემდეგ წამოაყენა ჩრდილოეთ პოლუსზე ექსპედიციის მოწყობის იდეა, მაგრამ ფრედერიკ კუკისა და რობერტ პირის განცხადების შემდეგ, 1909 წელს სირასემ დაიწყო ექსპედიციის მომზადება სამხრეთ პოლუსზე გასამგზავრებლად. ექსპედიციამ სახელმწიფოს მხარდაჭერა ვერ მიიღო, რადგან პრემიერ-მინისტრი კაცურა ტარო და ექსპედიციის მხარდაჭერის ასოციაციის თავმჯდომარე ოკუმა სიგენობუ პოლიტიკური მოწინააღმდეგეები იყვნენ.

სირასე ნობუ გარდაიცვალა 1946 წლის 4 სექტემბერს კორომოს დასახლებაში (თანამედროვე ტოიოტა).

## რესურსები ინტერნეტში 
* Shirase, Nobu (25 March 1912). «Japanese Story of Polar Trip» (PDF). *The New York Times*. Retrieved on 12 October 2008.
* 
* С. Сактаганов. 2-ое участие сахалинских каюров в антарктической экспедиции Статья по материалам книги Сэкия Тоситака «История экспедиции Сирасэ» (перевод Виктора Незамутдинова), изданной в 2002 году.
* Экспедиция Нобу Сирасэ на сайте coolantarctica.com
* Hamre, Ivar (November 1933). «The Japanese South Polar Expedition of 1911—1912: A Little-Known Episode in Antarctic Exploration». *The Geographical Journal*, Vol. 82, No. 5, pp. 411—423.
* Riffenburgh, Beau (2007). ''Encyclopedia of the Antarctic''. CRC Press.
* Скотт, Амундсен… и Нобу Сирасе! 
* Краткая биография Сирасэ Нобу на японском языке 

კატეგორია:დაბადებული 20 ივლისი
კატეგორია:დაბადებული 1861
კატეგორია:გარდაცვლილი  4 სექტემბერი
კატეგორია:გარდაცვლილი 1946
კატეგორია:იაპონელი მკვლევრები
კატეგორია:იაპონელი სამხედრო მოღვაწეები
კატეგორია:პოლარეთის მკვლევრები
მაკ-მერდოს მშრალი ველები

მინი|400px|მაკ-მერტოს სრუტის რუკა მშრალი ველების მითითებით
**მაკ-მერდოს მშრალი ველები** () — ვიქტორიას მიწის სამი ანტარქტიკული ოაზისის (ვიქტორია, რაიტი, ტეილორი) ტერიტორია ანტარქტიკაში, მაკ-მერდოს სრუტიდან დასავლეთითა. ეს არის ყინულით დაუფარავი ყველაზე დიდი (დაახლოებით 8 კმ²) რაიონი ანტარქტიდაში.

მშრალი ველები — ყველაზე მშრალი ადგილია დედამიწაზე. მშრალი ველების ზოგიერთ რაიონს წვიმა და თოვლი არ უნახავს აგერ უკვე ორი მილიონი წელია.

მშრალი ველები იმდენად ახლოსაა მარსის ბუნებრივ პირობებთან, რომ ნასა იქ ატარებდა დასაშვები კოსმოსური აპარატების, „ვიკინგის“ ცდებს.

## სქოლიო
კატეგორია:ვიქტორიის მიწა
კატეგორია:ანტარქტიკული ოაზისები
Lucas Entertainment

**Lucas Entertainment** — მსოფლიოში ერთ-ერთი უდიდესი გეი პორნოგრაფიული სტუდია, რომელიც მდებარეობს ნიუ-იორკის შტატის ქალაქ ნიუ-იორკში. სტუდია ცნობილია თავისი გულუხვი, მაღალბიუჯეტური ფილმებით და ამას ადასტურებს ისიც, რომ Michael Lucas' La Dolce Vita ყველაზე ძვირადღირებული ფილმია ოდესმე შექმნილ გეი პორნო ფილმებს შორის.. 2007 წელს ფილმს მიღებული აქვს GayVN-ის 14 ჯილდო, რომელიც ამჟამინდელი რეკორდია 

## რესურსები ინტერნეტში
* Lucas Entertainment-ის საიტი
* Lucas Entertainment-ის ფილმოგრაფია

## სქოლიო
კატეგორია:გეი პორნოგრაფიული სტუდიები
ვილჰელმ ფილხნერი

**ვილჰელმ ფილხნერი** (; დ. 13 სექტემბერი, 1877, მიუნხენი — გ. 7 მაისი, 1957, ციურიხი) —  გერმანელი  მოგზაური და მწერალი, ცენტრალური აზიის, არქტიკისა და ანტარქტიკის უბნების მკვლევარი.

## ბიოგრაფია 
1900 წელს ცხენით გადალახა პამირი. 1903–1905 წლებში ალბერტ ტაფელთან ერთად განახორციელა ექსპედიცია დასავლეთ ჩინეთში, გამოიკვლია რაიონი სინინიდან ტიბეტამდე. 1910 წელს მუშაობდა შპიცბერგენზე. 1911–1912 წლებში ხელმძღვანელობდა გერმანიის მე-2 სამხრეთპოლარულ ექსპედიციას, რომელმაც ანტარქტიდისკენ გაცურა ხომალდ „დოიჩლანდზე“. ანტარქტიკის შელფურ წყლებში მან აღმოაჩინა და გამოიკვლია პრინც ლუიტპოლდის მიწა, სადაც მის მიერ აღმოჩენილ 500 000 კმ² ფართობის მქონე ყინულოვან ველს 1912 წელს მის პატივსაცემად უწოდეს ფილხნერის შელფური მყინვარი. 1926–1928 წლებში ფილხნერმა განახორციელა ახალი ექსპედიციები ცენტრალურ აზიაში, რომელთა დროსაც ტარიმის აუზსა და ქაშმირს შორის, ასევე სინინის, ცაიდამის ჭაობებისა და ტიბეტს შორის მდებარე რაიონებში მან ჩაატარა ელექტრომაგნიტური და მეტეოროლოგიური გამოკვლევები. ამავე სამეცნიერო სამუშაოების გასატარებლად ომისწინანდელ წლებში ფილხნერი ნეპალშიც გაემგზავრა. მეორე მსოფლიო ომის დროს მკვლევარი ინგლისელების მიერ ინტერნირდა ინდოეთში, საიდანაც ევროპაში 1951 წელს დაბრუნდა.

## ლიტერატურა 
* 

კატეგორია:გერმანელი მწერლები
კატეგორია:გერმანელი მოგზაურები
კატეგორია:დაბადებული 13 სექტემბერი
კატეგორია:დაბადებული 1877
კატეგორია:გარდაცვლილი  7 მაისი
კატეგორია:გარდაცვლილი 1957
კატეგორია:აზიის მკვლევრები
კატეგორია:არქტიკის მკვლევრები
კატეგორია:ანტარქტიკის მკვლევრები
კატეგორია:ნეპალის მკვლევრები
სამანტა სმითი

**სამანტა რიდ სმითი** (; დ. 29 ივნისი, 1972 — გ. 25 აგვისტო, 1985) — ამერიკელი სკოლის მოსწავლე, კეთილი ნების ელჩი, მან ცივი ომის პერიოდში საბჭოთა კავშირის ახლადარჩეულ ლიდერს, იური ანდროპოვს მისწერა წერილი, რომელიც გამოქვეყნდა გაზეთ „პრავდაში“, რამდენიმე კვირაში კი სამანტამ თავისი ადრესატისგან პერსონალურად მიიღო პასუხი და ასევე მიპატიჟება. ამ არაორდინალურ შემთხვევას აქტიურად გამოეხმაურა მრავალი საინფორმაციო საშუალება, რის შედეგადაც 13 წლის ამერიკელმა გოგონამ არნახული პოპულარობა მოიპოვა.

## რესურსები ინტერნეტში 
* ოფიციალური საიტი 

კატეგორია:ამერიკელი საზოგადო მოღვაწეები
კატეგორია:ამერიკელი მსახიობები
კატეგორია:დაბადებული 29 ივნისი
კატეგორია:დაბადებული 1972
კატეგორია:გარდაცვლილი 25 აგვისტო
კატეგორია:გარდაცვლილი 1985
კატეგორია:XX საუკუნის ამერიკელი ქალი მსახიობები
Don't Wanna Fall in Love

„'''Don't Wanna Fall in Love'''“ — კანადელი მუსიკოს ჯეინ ჩაილდის სიმღერა. გამოიცა, როგორც მეორე სინგლი მისი  სადებიუტო ალბომიდან. ბილბორდის 200-ეულში იგი სამი კვირის განმავლობაში მეორე პოზიციაზე იმყოფებოდა.

## სქოლიო
კატეგორია:1989 წლის სინგლები
კატეგორია:1990 წლის სინგლები
კატეგორია:ჯეინ ჩაილდის სიმღერები
კატეგორია:Warner Bros. Records-ის სინგლები
ხასიათის სიმტკიცე (2010 წლის ფილმი)

**ხასიათის სიმტკიცე** () —  ძმები კოენების ვესტერნის ჟანრის ფილმი. გადაღებულია 2010 წელს ამავე სახელწოდების ნოველის მიხედვით. როჯერ დიკინსმა მიიღო BAFTA საუკეთესო ოპერატურისთვის.

## სიუჟეტი
14 წლის გოგონა დაიქირავებს მარშალ რუსტერ კოგბერნს. მისი მიზანია დაიჭიროს დამნშავე ტომ ჩეინი, რომელმაც გოგონას მამა მოუკლა. პრობლემას ართულებს ის, რომ ტომ ჩეინი ინდიელების ტერიტორიას აფარებს თავს.

## როლებში
*ჯეფ ბრიჯესი - რუსტერ კოგბერნი
*ჰეილი სტაინფელდი - მეტ როსი
*მეტ დეიმონი - ტეხასელი რეინჯერი ლებეფი
*ჯოშ ბროლინი - ტომ ჩეინი
*ბარი პეპერი - იღბლიანი ნედ პეპერი 
*დომნელ გლისონი - ბიჭუნა
*ედ ლი კორბინი - დოქტორი ფორესტერი
*პოლ რი - ემეტ ქუინსი
*ნიკოლას სედლერი - სალივანი
*დეიკინ მეთიუზი - პოლკოვნიკი სტოუნჰილი
*ელიზაბეთ მარველი - 40 წლის მეტი

## იხილეთ აგრეთვე
*ხასიათის სიმტკიცე (1969 წლის ფილმი)

## რესურსები ინტერნეტში 
* 
* Roger Ebert Review 

კატეგორია:2010 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ძმები კოენების ფილმები
კატეგორია:ვესტერნები
კატეგორია:რომანებზე დაფუძნებული ფილმები
ასა ბატერფილდი

**ასა ბატერფილდი** (; 1 აპრილი, 1997) — ინგლისელი მსახიობი. თამაში დაიწყო 7 წლის ასაკში. მონაწილეობს როგორც კინოფილმებში, ასევე სატელევიზიო სერიალებში.

## ფილმოგრაფია
## რესურსები ინტერნეტში
*

კატეგორია:ინგლისელი მსახიობები
კატეგორია:დაბადებული 1997
კატეგორია:მსახიობები ანბანის მიხედვით
კატეგორია:ცოცხალი ადამიანები
მილერის გზაჯვარედინი

**მილერის გზაჯვარედინი** () —  ძმები კოენების კრიმინალური დრამა. ფილმი გადაღებულია 1990 წელს.

## სიუჟეტი
მოქმედება ვითარდება 30-იანი წლების აშშ-ში, მშრალი კანონის დროს. ქალაქის ორი გავლენიანი კრიმინალური დაჯგუფება ერთმანეთს ებრძვის. ტომ რეიგანი, გამჭრიახი დამნაშავე არის ერთ-ერთი კლანის ლიდერის, ლეოს მრჩეველი. ტომი ხან ერთი ბანდის მხარეს იჭერს, ხან მეორის და ახერხებს, ცოცხალი გადარჩეს. ტომის ამოცანას ართულებს მისი ურთიერთობა ლეოს საცოლე ვერნასთან.

## როლებში
*გებრიელ ბირნი - ტომ რიგანი
*მარშა გეი ჰარდენი - ვერნა ბერნბაუმი
*ალბერტ ფინი - ლეო ო'ბანონი 
*ჯონ ტურტურო - ბერნი ბერნბაუმი 
*ჯონ პოლიტო - ჯონი კასპარი
*სტივ ბუშემი - მინკ ლარუი 
*ჯონ მაკკონელი - ბრაიანი 
*მაიკ სტარი - ფრენკი
*ალ მანჩინი - ტიკ-ტაკი 
*ოლეკ კრუპა - ტედი 
*მაიკლ ჯეტერი - ადოლფი
*მაიკლ ბადალუჩო - კასპარის მძღოლი
*ფრენსის მაკდორმანდი - მერის მდივანი

## რესურსები ინტერნეტში 
* 
* 
* ''Miller's Crossing'' Production Notes 

კატეგორია:1990 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ძმები კოენების ფილმები
კატეგორია:კრიმინალური დრამები
კატეგორია:ნეო-ნუარის ჟანრის ფილმები
კატეგორია:ფილმები განგსტერების შესახებ
სჯულდება

**სჯულდება**, *სჯულისდება, შჯულისდება* — კანონმდებლობა, სამართლის წიგნი ძველ საქართველოში. ტერმინი „სჯულდება“ ასახავს საკანონმდებლო პროცესს — გულისხმობს სჯულის „დადებას“ ანუ შედგენა-შემოღებას, მის „განწესებას“. სახელმწიფო სამართლის კანონმდებლობას (კერძოდ, ვახტანგ VI-ის დასტურლამალსს) „საჴელმწიფო სჯულდება“ ერქვა. სჯულდება ეწოდება იოანე ბატონიშვილის სახელმწიფოებრივი რეფორმების პროექტს, აგრეთვე ალექსი მიხეილის ძის 1649 კანონთა კრებულის ქართულ თარგმანს. „სჯულდება“ სამონასტრო წესდების მნიშვნელობითაც იხმარებოდა (ასე იხსენიება, სახელდობრ, პეტრიწონის მონასტრის 1063 ტიპიკონი).

## ლიტერატურა
კატეგორია:ძველი ქართული სამართალი
სჯულდება მეფისა და დიდი მთავრისა ალექსი მიხეილის ძისა

**სჯულდება მეფისა და დიდი მთავრისა ალექსი მიხეილის ძისა** — 1649, რუსეთის სახელმწიფო კანონთა კრებული. შედგება 25 თავისა და 967 მუხლისაგან. მისი პროექტი შეადგინა კომისიამ ნიკიტა ოდოევსკის ხელმძღვანელობით (1497 და 1550 სამართლის წიგნების, ლიტვური 1588 სტატუტის, მეფის ბრძანებებისა და ზოგიერთიი სხვა აქტის საფუძველზე) და დაამტკიცა საერობო ყრილობამ. „სჯულდებამ“ ასახა ქვეყნის სერიოზული სოციალური-ეკონომიკური ძვრები, დააკმაყოფილა თავადაზნაურობისა და ქალაქის ზედაფენის მოთხოვნები., იურიდიულად გააფორმა გლეხთა დაყმევეების პროცესი; მემამულემ მიიღო გლეხის გასამართლების, მისი პიროვნებისა და ქონების განუსაზღვრელი განკარგვის უფლება. „სჯულდება“ აწესრიგებდა სასამართლოს ორგანიზაციასა და სამართალწარმოებას, სისხლის სამართლის საკითხებს.  სახელმწიფო დანაშაულისათვის დადგენილი იყო სიკვდილით დასჯა. „სჯულდების“ დამახასიათებელი თავისებურებაა სისხლის სამართლს რეპრესიის საერთო გაძლიერრება (გამახეიბრებელი სასჯელები — ხელ-ფეხის, ყურების, ენის მოკვეთა და სხვა). „სჯულდება“ VII—XVIII საუკუნეების რუსეთის ფეოდალური სამართლის ძირითად კოდექსს წარმოადგენდა.

„სჯულდება“ ქართულად ორჯერ ითარგმნა — 1729 (ვახტანგ VI-ის თაოსნობით) და 1760 (ერეკლე II-ის ბრძანებით). მის ზოგი დებულება ერთგვარად აისახა იმ წლების ქართულ ნორმატულ აქტებში, უფრო კი XVIII საუკუნის დამლევის სარეფორმო კანონპროექტებში.

## ლიტერატურა
კატეგორია:ძველი რუსული სამართალი
სჯული

**სჯული**, *რჯული, შჯული* (სამართლის ისტორია) — კანონი, წესი და ჩვეულება, სამართალი ძველ საქართველოში.  ტერმინი „სჯული“  წარმოდგა „სჯა“ ზმნისაგან (სულხან-საბა ორბელიანის განმარტებით, „სჯა“ არის „სამართალი“) და თავდაპირველად ნაბჭობს, გადაწყვეტილს ნიშნავდა. განასხვავებდნენ „ბუნებით სჯულის“ (იგი ადამიანთა თანდაყოლილად და მცნებით შთაგონებულად მიიჩნეოდა), „საწერილ სჯულს“ ანუ კანონმდებლობას („სჯული წიგნისაჲ“), „უწერელ სჯულს“ (ჩვეულებითი სამართალი) და „სამოქალაქოთა სჯულს“. „სჯული“ უმეტესწილად საეკლესი კანონწესების მნიშვნელობით იხმარებოდა. ამ დარგის ნორმათა კრებულს სჯულისკანონი, სამართალმცოდნეს კი მერჩულე ეწოდებოდა.

## იხილეთ
*სჯულდება

## ლიტერატურა
*ჯავახიშვილი იც., ქართული სამართლის ისტორია, წგნ., 1—2 (ნაკვ. 2), ტფ., 1928—1929;

კატეგორია:ქართული კულტურა
კატეგორია:ძველი ქართული სამართალი